Diari Oficial de la Generalitat Valenciana


Sumari del DOGV 6910, del 26-11-2012 (2012/10639)

DECRET 173/2012, de 23 de novembre, del Consell, pel qual cessa una vocal i en nomena una altra del Consell d'Administració de l'Entitat Pública de Sanejament d'Aigües Residuals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6910

Data del DOGV
:   26-11-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/10350


Data del document
:   23-11-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana

DECRET 173/2012, de 23 de novembre, del Consell, pel qual cessa una vocal i en nomena una altra del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2012/10192]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat per Decret 170/1992, de 16 d'octubre, del Consell, modificat pel Decret 41/2008, de 4 d'abril, establix que l'òrgan de govern i administració de l'Entitat Pública de Sanejament d'Aigües Residuals de la Comunitat Valenciana és el Consell d'Administració, integrat per un president, un vicepresident, si és el cas, i onze vocals.  
Amb caràcter nat, el titular de la conselleria a què estiga adscrita l'Entitat Pública de Sanejament d'Aigües Residuals de la Comunitat Valenciana exercix la presidència.  
Els onze vocals són nomenats pel Consell de la manera següent: sis d'ells en representació de l'Administració de la Generalitat, nomenats a proposta del president del Consell d'Administració, un dels quals podrà ser designat per a exercir les funcions de vicepresident; quatre d'ells en representació de l'Administració local, nomenats a proposta de la Federació Valenciana de Municipis i Províncies (en esta representació haurà de figurar, almenys, un vocal per cada una de les tres diputacions provincials), i un vocal en representació de l'administració de l'Estat, a proposta del delegat del Govern a la Comunitat Valenciana.  
  
Els vocals exercixen les seues funcions per un període de quatre anys, podent ser nomenats una o més vegades per períodes de la mateixa duració. Tot això sense perjuí de la possibilitat de ser remoguts en qualsevol moment, a proposta de les administracions respectives, i del seu dret a dimitir o renunciar a la seua condició. En tals casos, els vocals que els substituïsquen exerciran les seues funcions pel temps que reste fins a completar el període de quatre anys.  
Mitjançant el Decret 38/2009, de 6 de març, el Consell, va disposar la renovació dels vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, amb efectes des del 17 de desembre de 2008 i per un període de quatre anys; sense perjuí que puguen ser nomenats més vegades per períodes de quatre anys, o remoguts en qualsevol moment a proposta de l'administració a la qual representen, i del seu dret a dimitir o renunciar a la seua condició.  
El Decret 127/2011, de 23 de setembre, del Consell, va disposar el cessament i el nomenament de vocals del Consell d'Administració, per a adaptar la seua composició a la situació creada després dels canvis organitzatius i estructurals haguts en el Consell com a conseqüència de les últimes eleccions municipals i autonòmiques de maig de 2011.  
A través dels decrets 43/2012, de 9 de març; 48/2012, de 23 de març; 94/2012, de 8 de juny; 119/2012, de 20 de juliol, i 145/2012, de 5 d'octubre, el Consell va disposar, així mateix, el cessament i el nomenament de vocals del Consell d'Administració.  
El Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, prescriu en la seua disposició addicional novena que en els òrgans col·legiats superiors de govern o administració de les entitats de dret públic hi haurà necessàriament un representant de la conselleria competent en matèria d'hisenda.  
Per això, de conformitat amb l'article 17.b) de la Llei del Consell, a proposta de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana i consellera d'Agricultura, Pesca, Alimentació i Aigua, i amb la deliberació prèvia del Consell, en la reunió del dia 23 de novembre de 2012,  
  
  
DECRETE  
  
Article 1  
El cessament de Marta Valsangiacomo Gil com a vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, agraint-li els servicis prestats.  
  
Article 2  
Nomenar Araceli Muñoz Malo vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de la Generalitat, i com a representant de la conselleria competent en matèria d'hisenda.  
De conformitat amb el que disposa l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, la nova vocal exercirà les seues funcions pel temps que resta fins a completar el període de quatre anys per al qual va ser nomenada la vocal a la que substituix, açò és, fins al 17 de desembre de 2012, sense perjuí que puga ser nomenada més vegades per períodes de quatre anys, o remoguda en qualsevol moment a proposta de l'administració que representa, i del seu dret a dimitir o renunciar a la seua condició.  
  
Per tot això, la composició del Consell d'Administració de l'Entitat Pública de Sanejament d'Aigües Residuals de la Comunitat Valenciana és la següent:  
  
Presidenta: Maritina Hernández Miñana.  
Vicepresidenta: Mar Casanova Llorens.  
Vocals: Mar Casanova Llorens.  
 Amparo Montoro Blasco  
 José Alberto Comos Guillem  
 Araceli Muñoz Malo  
 Gaspar Peral Ribelles  
 Bruno Broseta Dupré  
 Francisco Martínez Capdevila  
 Luisa Pastor Lillo  
 Salvador Manuel Enguix Morant.  
 José Antonio Redorat Fresquet  
 Javier Ferrer Polo  
  
Valencia 23 de novembre de 2012  
  
El president de la Generalitat,  
ALBERTO FABRA PART  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA